Kúpna zmluva
uzavretá v zmysle § 409 a nasl. Obchodného zákonníka v znení neskorších právnych predpisov

Čl. I.
ZMLUVNÉ STRANY

Kupujúci: 
Obchodné meno:	Správa mestskej zelene v Košiciach
Sídlo:			Rastislavova č. 79, 040 01 Košice
Zastúpená:		Ing. Marta Popríková – riaditeľka			
e-mail: 		smsz@smsz.sk
IČO:		17078202
DIČ:		2021157556
IČ DPH:		SK 202115755
Bankové spojenie: 		PRIMA banka Slovensko, a. s.	
[bookmark: _GoBack]Číslo účtu:		SK60 5600 0000 0004 4386 8001

a							(ďalej len „kupujúci“)

Predávajúci:   
Obchodné meno:	
Sídlo:			
Zastúpená:		
Bankové spojenie:	
IBAN: 		
IČO:			
DIČ:			
IČ DPH:		
Telefón:		
E-mail:		
									(ďalej len „predávajúci“)

PREAMBULA 

	Zmluva sa uzatvára v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. 
	
Čl. II. 
PREDMET ZMLUVY 

1. Predmetom zmluvy je nákup a dodanie rastlinného materiálu (listnaté a ihličnaté stromy) podľa špecifikácie, ktorá tvorí Prílohu č. 2 k tejto zmluve, a zároveň v zmysle cenovej ponuky predávajúceho zo dňa 00.00.2026, ktorá tvorí neoddeliteľnú súčasť tejto zmluvy (Príloha č. 1). 
2. Predávajúci sa zaväzuje dodať kupujúcemu predmet zmluvy do 30.10.2026. Predávajúci sa zároveň zaväzuje previesť na kupujúceho vlastnícke právo k predmetu zmluvy dňom prevzatia tovaru. Kupujúci sa zaväzuje riadne a včas dodaný tovar, ktorý zodpovedá podmienkam tejto zmluvy, právnym predpisom a technickým normám, prevziať a zaplatiť zaň dohodnutú kúpnu cenu, v zmysle tejto zmluvy.        
                      



Čl. III. 
MIESTO PLNENIA 

Miesto plnenia: Správa mestskej zelene v Košiciach, Záhrada Bernátovce-Valaliky-Barca.

Čl. IV.
CENA, PLATOBNÉ PODMIENKY

1. Cena za predmet zmluvy je dohodnutá v súlade so zák. č. 18/1996 Z. z. o cenách v znení neskorších predpisov a je uvedená v cenovej ponuke predávajúceho takto:
Cena bez DPH			00,- €
DPH				00,- €
Cena s DPH 			00,- €
2. Cena predmetu zmluvy podľa cenovej ponuky predávajúceho je záväzná počas celej doby platnosti tejto zmluvy. 
3. K cene bude fakturovaná DPH podľa platných právnych predpisov. 
4. V cene sú zahrnuté všetky náklady predávajúceho spojené s dodaním  predmetu zmluvy, vrátane balného, ako aj so zaškolením budúcej obsluhy.
5. Predmet zmluvy bude financovaný  na základe faktúry.
6. Predávajúci ma právo vystaviť faktúru po riadnom a včasnom dodaní predmetu zmluvy kupujúcemu, v súlade s právnymi predpismi, technickými normami a podmienkami tejto zmluvy.
7.		Splatnosť faktúry je 30 dní od jej doručenia kupujúcemu. 
8.	Kupujúci pri dodávke tovaru skontroluje cenu dodaného tovaru a či tovar nemá zjavné vady.  
9.	Predávajúci  zodpovedá za to, že  faktúra bude obsahovať náležitosti podľa zákona                          č.  222/2004  Z. z. o  DPH  v  platnom znení. V prípade nesprávne vystavenej faktúry  má kupujúci právo ju vrátiť na prepracovanie. Počas jej prepracovania lehota splatnosti neplynie a začne plynúť odo dňa doručenia prepracovanej faktúry.
10.	Kupujúci neposkytne predávajúcemu finančný preddavok, ani zálohu na plnenie predmetu zmluvy. 

Čl. V.
VŠEOBECNE DODACIE PODMIENKY

1. Predávajúci sa zaväzuje dodať kupujúcemu na vlastné náklady predmet zmluvy riadne a včas, v súlade s právnymi predpismi, technickými normami a podmienkami tejto zmluvy, v požadovanej kvalite, množstve, cene, technickej špecifikácii, v termíne a na miesto plnenia, spolu s dokumentáciou vzťahujúcou sa na tovar (záručný list a pod.). Obvody a výšky stromov musia byť zachované a všetky stromy musia mať rastlinný pas. 
2. Kupujúci je oprávnený odmietnuť prevzatie tovaru v prípade, ak preberaný tovar nespĺňa kvalitatívne  požiadavky a nie je dodaný v súlade s podmienkami tejto zmluvy, právnymi predpismi a technickými normami.   
3.	Predávajúci splní svoju povinnosť dodať tovar kupujúcemu dodaním v mieste jeho plnenia.
4.	Dokladom preukazujúcim dodanie tovaru kupujúcemu je príslušný dodací list, na ktorom je uvedený najmä dátum dodania tovaru, názov, množstvo, jednotková cena a celková cena tovaru. Zmluvné strany sa dohodli, že tým, že kupujúci sám alebo prostredníctvom poverenej osoby podľa tejto zmluvy podpíše príslušný dodací list, potvrdzuje prevzatie tovaru v deň, ktorého dátum je uvedený na dodacom liste. 
5.	Kupujúci je povinný tovar skontrolovať alebo zabezpečiť jeho prevzatie.  Zjavné vady tovaru je povinný  oznámiť  písomne, resp. e-mailom bezodkladne,  najneskôr do 24 hod. v pracovných dňoch predávajúcemu (v prípade, že nasledujúcim dňom je deň pracovného pokoja, v nasledujúci pracovný deň).
6.	Ak kupujúci neprevezme tovar riadne a včas a predávajúcemu tým vznikne škoda, je kupujúci povinný skutočne vzniknutú škodu predávajúcemu nahradiť. 
7.  	Ak predávajúci nedodá objednaný tovar kupujúcemu riadne a včas, v termíne a podmienok tejto zmluvy a kupujúcemu tým vznikne škoda, je predávajúci povinný skutočne vzniknutú škodu kupujúcemu nahradiť. 
8.	Vlastnícke právo k tovaru a nebezpečenstvo škody na tovare prechádza na kupujúceho dňom jeho dodania, a zároveň zaplatením ceny tovaru.  
9.		Predávajúci sa zaväzuje, že na vykonanie záručných prehliadok a riadne reklamovaných vád nastúpi od nahlásenia kupujúceho (mailom, telefonicky) bez zbytočného odkladu.

Čl. VI.
 SANKCIE 

1.  	V prípade omeškania kupujúceho s úhradou faktúry má predávajúci právo na vyúčtovanie úrokov z omeškania vo výške 0,02 % z neuhradenej sumy bez DPH za každý deň omeškania, ktoré vyúčtuje samostatnou faktúrou.  
2. 	V prípade, že predávajúci nedodrží termín plnenia resp. akejkoľvek podmienky tejto zmluvy (aj pri dodaní bezvadného tovaru za tovar vadný),  má kupujúci právo na  zmluvnú pokutu                        vo výške 50 € za každý deň omeškania, ktorú vyúčtuje samostatnou faktúrou.  
                                                         
Čl. VII. 
 ZODPOVEDNOSŤ ZA VADY  

1. 	Predávajúci zodpovedá za to, že tovar je v čase jeho dodania kupujúcemu a počas záručnej doby v prvotriednom vyhotovení, sortimente a kvalite, podľa objednaného druhu, množstva, ceny, v súlade s platnými právnymi predpismi, TN a podmienkami tejto zmluvy. 
2.	V prípade výskytu vady počas prevzatia tovaru, má kupujúci právo požadovať                                     od predávajúceho a predávajúci povinnosť vadu bezplatne odstrániť dodaním náhradného bezvadného plnenia, na vlastné náklady, bez zbytočného odkladu, najneskôr však do 7 kalendárnych dní od nahlásenia vady kupujúcim, inak je v omeškaní,  pre ktoré platia ustanovenia článku VI. tejto zmluvy. V prípade vzniku škody kupujúcemu nedodaním náhradného bezvadného plnenia je predávajúci povinný nahradiť kupujúcemu skutočne vzniknutú škodu. 
3.	Kupujúci, v prípade zistenia vady tovaru počas záručnej doby, túto nahlási predávajúcemu písomne alebo e-mailom bezodkladne od jej zistenia. Po prijatí oznámenia kupujúceho sa predávajúci  zaväzuje  bez zbytočného odkladu, resp. v  lehote písomne dohodnutej s kupujúcim, odstrániť zistené nedostatky na vlastné náklady. 
	Na nároky z vád tovaru sa vzťahujú  príslušné ustanovenia Obchodného zákonníka                                     (§ 436 a nasl.).
4.	 Nároky kupujúceho z vád tovaru sa riadia príslušnými ustanoveniami Obchodného zákonníka.
5. 	 Uplatnením nárokov kupujúceho z vád tovaru nie je dotknutý jeho nárok na náhradu spôsobenej škody a na zaplatenie zmluvnej pokuty v zmysle Obchodného zákonníka a tejto zmluvy. 
6. 	 Záručná doba na predmet zmluvy je 12 mesiacov.
7. 	 Záručná doba začína plynúť dňom prevzatia predmetu zmluvy a podpísaním dodacieho listu kupujúcim.  

Čl. VIII.  
SKONČENIE ZMLUVNÉHO VZŤAHU 

1.	Zmluva môže byť ukončená dohodou zmluvných strán, výpoveďou alebo odstúpením                                    od zmluvy z dôvodu podstatného porušenia zmluvných podmienok. Za podstatné porušenie zmluvných podmienok sa považuje akákoľvek povinnosť, resp. podmienka vyplývajúca z tejto zmluvy. Nároky zmluvných strán vyplývajúce im z právnych predpisov tým nie sú dotknuté.  
2.	Kupujúci môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede je výpovedná doba 5 dní a začína plynúť prvým dňom, ktorý nasleduje po dni, kedy bola výpoveď doručená druhej zmluvnej strane (písomne alebo elektronicky). V prípade výpovede zmluvy zo strany kupujúceho podľa tohto ods., má predávajúci nárok na náhradu nevyhnutných nákladov spojených s dodaním predmetu zmluvy, ktoré mu vznikli do doby, kedy mu bola výpoveď doručená. 
3.	Zmluvný vzťah  podľa tejto zmluvy môže skončiť aj písomnou dohodou zmluvných strán                                  ku ktorémukoľvek dňu.

Čl. IX.  
ZÁVEREČNÉ USTANOVENIA 

1.  Táto zmluva nadobúda platnosť dňom podpísania obidvomi zmluvnými stranami,  účinnosť nadobúda nasledujúci deň po dni jej zverejnenia v Centrálnom registri zmlúv.
2.  Akékoľvek zmeny alebo doplnky obsahu tejto zmluvy musia byť urobené formou písomných dodatkov, ktoré budú platné, ak budú riadne potvrdené a podpísané štatutárnymi zástupcami obidvoch zmluvných strán. Po obojstrannom potvrdení sa stanú súčasťou tejto zmluvy.
3.	Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka, podporne Občianskeho zákonníka a právnymi predpismi SR.
4.	Zmluvné strany sa dohodli, že prípadné spory budú  riešiť prednostne dohodou. 
5.	Zmluvné strany prehlasujú, že majú plnú spôsobilosť k právnym úkonom, a svoju vôľu uzavrieť túto zmluvu prejavili slobodne, vážne, určite a zrozumiteľne, žiaden z jej účastníkov nekonal v tiesni, omyle a ani za nápadne nevýhodných podmienok.
6.	Zmluvné strany prehlasujú, že si túto zmluvu riadne prečítali. porozumeli jej obsahu a jednotlivým ustanoveniam a na znak súhlasu ju vlastnoručne podpisujú.
7.	Táto zmluva je vyhotovená v 2 vyhotoveniach, z ktorých každá zo zmluvných strán obdrží                      po 1 vyhotovení.
8.	Neoddeliteľnou súčasťou tejto zmluvy je Príloha č. 1: „Cenová ponuka predávajúceho zo dňa 00.00.2026 a Príloha č. 2: „Špecifikácia rastlinného materiálu“.



	V Košiciach, dňa ......................................                 V Košiciach, dňa .............................
                        

	Za kupujúceho:                                                           Za predávajúceho:





	      ___________________________			___________________________
	                Ing. Marta Popríková					     	
      	          riaditeľka 	   
2

